- Bir neçə saat sonra hava limanında olmalıyam (həmin gün Türkiyəyə qayıdırdı - red). Əks halda sizə daha çox vaxt ayıra bilərdim. Bakıya dostlarımın dəvəti ilə gəlmişəm. Gəlmişkən, Azərbaycan futbolunun vəziyyəti ilə də tanış olmaq istədim. Sizin futbolçulara Türkiyədə elə də maraq yoxdur. Çünki ən yaxşılarınız PTT 1-ci Liqasında çıxış edir. Super Liqa klubları da buna görə futbolçularınıza maraq göstərmir. Təəssüf ki, Azərbaycandan gəlib bizim çempionatda uğurlu çıxışı ilə yadda qalan oyunçunuz olmadı. Azərbaycan bizim qardaşımızdır. Lakin real danışmalıyıq. Çox istərdim ki, hər il 10 futbolçunuz Super Liqa klublarında çıxış edərdi. Amma bu, bir qədər çətin görünür. Yeri gəlmişkən, Bakını çox bəyəndim. Gözəl memarlıq nümunələriniz var. Bakı sakinlərinin Milli Parkı sevməsini başa düşürəm.